ஈயம்(II) லாரேட்டு

ஈயம்(II) லாரேட்டு (Lead(II) laurate) Pb(C11H23COO)2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என ஈயம்(II) லாரேட்டு வகைப்படுத்தப்படுகிறது. பெரும்பாலான சோப்புகளைப் போல இது தண்ணீரில் கரையாது.  ஈய சோப்புகள் பாலி வினைல் குளோரைடுகளில்  நிலைப்படுத்திகளாகவும் நெகிழியாக்கிகளாகவும் பயன்படுத்தப்படுகின்றன.

தயாரிப்பு
ஈய சோப்புகள் பொதுவாக ஈயம்(II) ஆக்சைடை உருகிய கொழுப்பு அமிலத்துடன் சேர்த்து வினைபுரியச் செய்து தயாரிக்கப்படுகின்றன. 
PbO + RCO2H → Pb(O2CR)2 + H2O
உண்மையில், ஈய சோப்புகள் சிக்கலான மூலக்கூற்று வாய்ப்பாடுகளைக் கொண்டுள்ளன.

மேற்கோள்கள்

லாரேட்டுகள்
ஈய சேர்மங்கள்